*Jon Harald Gjesdal – ”Sky Is the Limit”***Fra et angsthelvete til et hav av muligheter**

**Torsdag 25. januar slipper komponist og pianist Jon Harald Gjesdal sitt andre album, ”Sky Is the Limit”. Pianomusikken er sjelfull og meditativ. Med dens inderlige og vakre toner, får det lytteren til å senke sine skuldre. Jon Harald har i sitt personlige liv beveget seg fra angst og selvmordstanker i tiden han var med i en sekt i Tyskland, til å fokusere på et hav av muligheter. Pausen på 20 år fra all pianospilling har nå blitt hans ressurs og det kan høres i hans musikk.**

Jon Harald er bl.a. kjent fra NRK1-dokumentaren ”Exit Klosterliv” (2014). Den handler om talkshowet ”En munk i helvete” og om hans liv i en sekt, der han i en alder av 22 år dro til Tyskland med et ønske om å bli munk i klostersamfunnet ”Mariasøstrene”, der alt handlet om å bli ”Kristi brud”. Alt som kom i mellom han og Gud; nære venner, familie og all pianospilling, skulle bekjempes daglig ved å gå ”lidelsens vei”. En kamp som nesten kostet hans eget liv.

Med det nye albumet vil Jon Harald formidle at alt er mulig, selv om ting i øyeblikket kan se mørkt ut. Det er alle disse små stegene som en dag gjør at en drøm blir virkelighet. Det første skrittet tok han ved å oppsøke hjelp. Over 15 år med terapi og innleggelser har bragt Jon Harald til et mye bedre sted i livet.

Hans nye album handler om mulighetene, også når troen kan virke svak i mørke stunder:

”*Nettopp mørket kan skape en kraft i oss, som gjør at vi vil noe og tar grep for å få det bedre og for å oppnå den drømmen vi har. Og når man reiser seg, så legger ofte ting seg til rette. Det er som om universet spiller på lag med en, når man får frem styrken i seg. . Alt er mulig. Og det er det jeg vil formidle gjennom mitt nye album, ”Sky Is the Limit*””, sier Jon Harald.

*Drømmen ble til virkelighet for meg. Jeg hadde for kort tid siden aldri tenkt at jeg skulle få så mye interesse rundt musikken min, verden over. Jeg klarer snart ikke å følge opp alle henvendelser jeg daglig får fra venner og fans verden over. Det er helt vilt*.”

Det startet med den Twitter-eide streamingtjenesten ”Periscope”, i oktober 2015. Jon Harald var en av de første pianister i verden til å ta i bruk dette nye verktøyet som Periscope er. Han hadde bl.a. 200 livekonserter der i løpet av første året og har nå 11.000.000 liker og tusenvis av følgere verden over. Responsen har vært enorm. NRK1 laget en reportasje om dette som ble vist på ”Norge i dag” i 2016.

Samme år gav han ut sitt første album ”Still Playing” som fikk en flott mottagelse hos fans over hele verden. Det ble bl.a. presentert på Brasiliansk TV, for ca. 4 millioner seere. Her hjemme fikk det omtale i bl.a. ”Wandrups utvalgte” i Dagbladet og Tor Hammerø skriver i sin blogg: ”*Gjesdal er en melodiker av rang og det er en rik klangverden han inviterer oss inn i.”*

Fra sin Facebook musikkside, har han hver søndag direktesending fra flygelet i stua si på Toten. Responsen er enorm. Hundrevis av kommentarer og visninger på opptil 50.000. Jon Harald sin musikk er universell og når mange kulturer. Han får henvendelser fra Brasil, Ecuador, USA, Australia, Japan, Filipinene, India, Sør-Afrika, Dubai, Israel, Iran og England, for å nevne noen.

Stadig skriver fans til han hva musikken betyr for dem. Noen eksempler: Flere fans som har kreft opplever at musikken gir styrke. Noen spiller musikken for barn eller hunder som da klarer å roe ned. En stor fan i USA døde brått, og slektningene fikk tak i Jon Harald sin CD og ville spille hans musikk i begravelsen.

Jon Harald gir samtidig ut en piano meditasjonsalbum, ”Time to Relax” med pianomusikk egnet bl.a. for mindfulness, søvn, meditasjon, babyer og hunder.

**………………………………………………………………………………………………………Releasekonserter:**

Torsdag 25. januar – Gjøvik kino, Blackbox, Gjøvik  
Torsdag 1. februar – Tøyenkirken, Oslo **………………………………………………………………………………………………………**

**Medvirkende på albumet:**

**Jon Harald Gjesdal**– **piano** (mobil: 92406820)

Produsent er Jon Anders Narum. Blant annet kjent fra ”Narum”- trioen og han har spilt med Espen Lind.

Jon Harald Gjesdal er en pianist fra Eina på Vestre Toten som nå er bosatt på Lena. Han er tidligere kjent fra talkshowet ”En munk i helvete” og NRK-dokumentaren ”Exit klosterliv”, og trakk fulle hus, bl.a. på Parkteatret, da han åpent fortalte om sitt liv med angst og selvmordstanker i en sekt. Jon Harald satser nå for fullt på musikken.

..........................................................................................................................

* **Jon Harald Gjesdal er tilgjengelig for intervju og har en rekke bilder til fri bruk for media. Disse kan også hentes her: JonHarald.com/press-photos**
* **Ønsker du tilsendt Wav-fil, MP3 eller høyere oppløsning på bilder så er det bare å sende en mail**

**Forhåndslytt på ”Sky Is the Limit” (Soundcloud):** <http://bit.ly/2AznXq0>

**Forhåndslytt på ”Time to Relax” (Piano Meditasjon):** <http://bit.ly/2nvIskw>

..........................................................................................................

**FOR INTERVJU, BILDEHENVENDELSER OG LIGNENDE:**

**Jon Harald Gjesdal**, tlf: 92406820 / [jon.harald.gjesdal@gmail.com](mailto:jon.harald.gjesdal@gmail.com)

Artistens hjemmeside: [**https://www.jonharald.com/**](https://www.jonharald.com/)

Artistens Facebookside: [**https://www.facebook.com/jonharaldgjesdal/**](https://www.facebook.com/jonharaldgjesdal/)

**Pressefoto** som kan lastes ned: [**https://www.jonharald.com/press-photos**](https://www.jonharald.com/press-photos)